Menjelang lebaran antara perkara paling indah adalah mendengar lagu raya yang mampu membangkitkan perasaan gembira dan teruja menanti kedatangan Syawal.

Kami percaya di sebalik banyak lagu raya yang dicipta untuk penyanyi sekarang kebanyakan kita tetap terbuai perasaan apabila mendengar lagu-lagu raya lama nyanyian penyanyi veteran.

Lagu-lagu raya ciptaan terbaharu bukan tak sedap tapi sesetengahnya tak berjaya menyentuh perasaan nak sambut raya langsung.

Daripada buat lagu semacam itu, kami sarankan lebih baik kalau penyanyi bawa saja lagu-lagu lama sebagai cover song. Kalau kena gaya ia tetap mampu menarik perhatian pendengar.

Contohnya, lagu Selamat Hari Raya dendangan Saloma yang dinyanyikan semula oleh Elizabeth Tan yang sangat memikat hati walaupun dibawa dengan gaya tersendiri.

http://www.youtube.com/watch?v=iacP8QQzLZ0

Bagi yang tidak mengenali Elizabeth, dia sebenarnya sudah lama mengumpul peminat di saluran YouTube kerana kemampuannya menyampaikan lagu-lagu cover dengan baik.

Antara nyanyian Elizabeth yang paling mendapat sambutan dan view tertinggi di YouTube adalah lagu cover Havoc yang dimuat naik olehnya sekitar penghujung tahun lepas.
<strong>- MYNEWSHUB.MY</strong>

Oleh: <strong>REM RAMZI</strong>