Masih ingatkah 'telatah' puluhan peserta antarabangsa yang menyertai Pertandingan Pidato Antarabangsa Bahasa Melayu Piala Perdana Menteri (PABM) yang diadakan hampir setiap tahun itu?

Apa tidaknya, dengan telor negara asal yang pekat, masing-masing bersungguh-sungguh berpidato dalam bahasa Melayu hingga adakalanya membuatkan ramai penonton termasuk juri 'pecah perut' dengan gaya dan ucapan mereka!

Namun yang pasti, disebalik kelucuan itu, ternyata ia secara tidak langsung membuktikan PABM khususnya dan Bahasa Melayu amnya kini semakin mendapat perhatian di seluruh dunia.

Justeru itu tidak hairanlah, setiap kali PABM dianjurkan, jumlah individu yang memohonnya, terutama mereka yang datang daripada benua Eropah dan Asia Timur, semakin meningkat setiap tahun.

Jika diawal tahun penganjurannya, ramai peserta yang dikesan terlalu lemah dalam penguasaan Bahasa Melayu mereka, kini tidak lagi.

Bahkan sekarang sudah ada peserta yang lebih fasih daripada orang kita sendiri!

Perkembangan media sosial seperti Facebook dan Youtube yang banyak memuatkan berita serta klip video pertandingan ini menambahkan lagi 'keghairahan'
orang ramai untuk memasuki pertandingan pidato Bahasa Melayu yang paling berprestij ini...tambah-tambah lagi hadiah yang ditawarkan cukup lumayan, USD5,000 untuk mereka yang bergelar juara!

<a href="http://mynewshub.my/wp-content/uploads/2-para-peserta-Pidato-Antarabangsa-peringkat-akhir.-dari-kiri-Brunei-Australia-Belanda-Malaysia-Kemboja-Rusia-dan-Indonesia.jpg"><img class="aligncenter size-full wp-image-135502" alt="2-para peserta Pidato Antarabangsa peringkat akhir. dari kiri, Brunei, Australia, Belanda, Malaysia, Kemboja, Rusia dan Indonesia" src="http://mynewshub.my/wp-content/uploads/2-para-peserta-Pidato-Antarabangsa-peringkat-akhir.-dari-kiri-Brunei-Australia-Belanda-Malaysia-Kemboja-Rusia-dan-Indonesia.jpg" width="400" height="300" /></a>

PABM kembali lagi membuka gelanggang pada tahun ini.

Sekali lagi Kementerian Pengajian Tinggi dengan kerjasama Kementerian Pelajaran, Kementerian Penerangan, Komunikasi dan Kebudayaan dan Kementerian Pelancongan diberi amanah untuk 'mengemudi' acara nasional ini.

AG Bestari Events Sdn Bhd pula dilantik selaku pengurus acara dan bertindak sebagai Sekretariat PABM.

Perdana Menteri, Datuk Seri Mohd Najib Tun Abdul Razak yang bertindak sebagai penaung dijangka hadir merasmikan malam kemuncak pertandingan itu kelak.

Apa kata kita 'jenguk' sebentar Piala Pusingan yang menjadi rebutan 80 peserta dari seluruh dunia yang bertanding pada tahun ini.
<p style="text-align: center;"><a href="http://mynewshub.my/wp-content/uploads/P10100021.jpg"><img class="aligncenter  wp-image-260248" alt="OLYMPUS DIGITAL CAMERA" src="http://mynewshub.my/wp-content/uploads/P10100021.jpg" width="311" height="415" /></a></p>
<strong>Piala Pusingan ini berbentuk tiga belah keris yang tertusuk pada dasarnya dengan ulunya menjulang dunia sebagai simbolik keutuhan dan kekuatan bahasa dan bangsa Melayu dalam memperkembangkannya ke seluruh pelosok dunia.</strong>

<strong>Ia setinggi 22 inci dengan diameter 6 inci ini diperbuat sepenuhnya daripada perak.</strong>

<strong>Perak membawa maksud ketinggian dan kedaulatan bahasa Melayu yang menjadi wadah pembangunan tamadun nusantara. Ia juga membawa maksud kesucian, ketelusan dan keikhlasan akan peranan yang dimainkan oleh Malaysia dalam membawa kepada keamanan dan keharmonian geopolitik dan sosiobudaya sejagat.</strong>

<strong>Keris - Keris membawa maksud pertuanan dan citra Melayu. Dalam hal ini keris menunjukkan bahasa Melayu merupakan bahasa orang Melayu yang menunjukkan citra orang Melayu sejagat sejak zaman-berzaman.</strong>

<strong>Tiga belah keris - tiga bilah keris membawa maksud bahasa Melayu telah diperakui sebagai bahasa rasmi dan bahasa kebangsaan Malaysia oleh tiga kaum terbesar di negara ini, iaitu Melayu, Cina dan India. Mereka sama-sama mengiktiraf peranan yang dimainkan oleh bahasa Melayu dalam membentuk bangsa Malaysia yang progresif, dinamik dan berwawasan. Ketiga-tiga kaum yang menunjangi negara Malaysia bersepakat untuk sama-sama mempertahankan kedaulatan bahasa Melayu sebagaimana yang termaktub di dalam Perkara 152, Perlembagaan Malaysia.</strong>

<strong>Keris tertusuk - membawa maksud orang Melayu selaku penutur dan pemilik bahasa Melayu sentiasa tunduk ke bumi dan tidak sesekali meninggi diri walaupun telah menempuh pelbagai kejayaan. Ia juga membawa maksud perihal jiwa orang Melayu itu yang tetap berpegang kepada peribahasa “di mana bumi di pijak di situ langit dijunjung” dan “Ikut rasmi padi, semakin berisi semakin tunduk”</strong>

<strong>Glob – mewakili dunia. Bahasa Melayu berhasrat menjadi salah satu pemain utama ke arah kesegatan yang lebih aman, selamat dan harmoni. Glob juga mewakili hasrat dan cita-cita Malaysia untuk untuk memperkembangkan bahasa Melayu ke segenap pelosok dunia. Glob ini juga menunjukkan rantau nusantara yang menjadi pusat perkembangan dan penyebaran bahasa Melayu ke seluruh dunia.</strong>

Jadi apa tunggu lagi, jom beramai-ramai ke Universiti Putra Malaysia untuk menyaksikan para peserta bertaruh untuk bergelar Juara PABM bermula 22 hingga 24 April ini.

Jumpa di sana! - <strong>Mynewshub.my</strong>