Brasília - Anak bekas bintang bola sepak Brazil, Pele, dijatuhi hukuman penjara 33 tahun atas kesalahan penggubahan wang haram yang diperoleh hasil daripada kegiatan mengedar dadah.

Media Brazil melaporkan Edinho, yang pernah menjadi penjaga gol untuk bekas kelab bapanya, Santos, pernah dipenjara pada 2005 dan 2006 atas kesalahan mengedar dadah.

Bagaimanapun, dia hanya mengaku menagih, bukan pengedar.

Edinho didapati bersalah Jumaat lalu oleh hakim di Praia Grande.

Empat yang lain yang dituduh bersama-samanya turut dikenakan hukuman sama.

Edinho yang nama sebenarnya Edson Cholbi do Nascimento dijangka merayu terhadap keputusan itu. Dia akan terus ditahan sementara mahkamah tinggi menimbang rayuannya. - Agensi