TERNYATA 'ketiadaan' isteri pada sambutan Aidilfitri kali ini tidak menjadi penghalang buat penyanyi rock <a href="http://mynewshub.my/main/2014/07/04/kes-pukul-bini-awie-anggap-ia-dugaan-ramadan/" target="_blank">Awie</a> untuk meraikannya dengan gembira bersama kelima-lima anaknya.

Biarpun segala persiapan diuruskan oleh penyanyi itu secara sendirian, Awie menerusi Astro Gempak memberitahu kesemuanya berjaya disiapkan dengan lengkap.

<strong>"Saya memang lebihkan anak-anak kerana mereka yang paling seronok setiap kali hari raya.</strong>

<strong>“Biarpun sederhana, asalkan anak-anak saya gembira. Mereka juga teruja mahu beraya bersama nenek mereka di Cheras.</strong>

<strong>“Juadah raya semua ibu yang sediakan…Kuih muih…rendang…semua air tangan ibu saya…,” </strong>katanya.

Awie dan <a href="http://mynewshub.my/main/2014/07/16/rozana-retak-tulang-rusuk-sedih-awie-halang-jumpa-anak/" target="_blank">isterinya</a> kini tinggal berasingan sementara kes pukul yang melibatkan keduanya masih dalam proses perbicaraan di mahkamah.

&nbsp;

Oleh: E<strong>LZA / MYNEWSHUB.MY</strong>