Bagi kaki bola, anda berpeluang menonton perlawanan pembukaan Piala Dunia FIFA 2014 di Brazil di televisyen gergasi di Dataran Merdeka pada malam ini bermula pukul 1 pagi.

Perkara itu diumumkan Menteri Belia dan Sukan<strong><a title="Tidak Patut, Rempuh Masuk Sidang Dewan – Khairy Jamaluddin" href="http://mynewshub.my/main/2014/05/22/umno-p-pinang-tidak-patut-memasuki-dewan-khairy-jamaluddin/" target="_blank"> Khairy Jamaluddin </a></strong>Abu Bakar melalui laman Facebooknya sebentar tadi.

Selain menonton <a title="Ikuti Piala Dunia, Mudah Dengan Twitter" href="http://mynewshub.my/main/2014/06/12/ikuti-piala-dunia-mudah-dengan-twitter/" target="_blank"><strong>Piala Dunia</strong></a>, mereka yang berasa diri mereka pakar dalam mengambil sepakan percuma boleh mencuba mengambilnya ketika separuh masa perlawanan pembukaan antara Brazil dan Croatia.

Mereka yang berjaya menjaringkan gol menewaskan Khairy akan memenangi hadiah-hadiah menarik.

<strong>"Malam ini sempena dengan perlawanan pertama Piala Dunia, Brasil vs Croatia, kita akan buat tayangan skrin besar di Dataran Merdeka, Kuala Lumpur. </strong>

<a href="http://mynewshub.my/main/wp-content/uploads/2014/06/Fullscreen-capture-1262014-54104-PM.jpg"><img class="aligncenter size-full wp-image-280199" src="http://mynewshub.my/main/wp-content/uploads/2014/06/Fullscreen-capture-1262014-54104-PM.jpg" alt="Fullscreen capture 1262014 54104 PM" width="332" height="392" /></a>

<strong>"Masa halftime (separuh masa) nanti akan ada pertandingan freekick (sepakan percuma). Siapa yang berjaya menjaringkan gol dengan saya sebagai goalkeeper (penjaga gol) akan menang hadiah menarik," katanya di laman Facebooknya.</strong>

Program sempena demam Piala Dunia itu dianjurkan oleh <strong><a title="KBS Kerjasama Dengan MOA Tingkatkan Ekonomi Belia" href="http://mynewshub.my/main/2014/06/11/kbs-kerjasama-dengan-moa-tingkatkan-ekonomi-belia/" target="_blank">Kementerian Belia dan Sukan</a></strong> (KBS) dan Kementerian Perumahan Dan Kerajaan Tempatan (KPKT).

Poster promosi program berkenaan yang ditweet oleh Khairy melalui akaun twitternya @Khairykj dipaparkan dengan gaya agak menarik dengan ilustrari karikatur menampilkan muka Khairy menjadi penjaga gol pada malam ini.

Program separuh masa itu dikenali sebagai "Bend It Past KJ" pastinya akan menarik minat ramai kaki bola muda untuk cuba menewaskan menteri berkenaan yang sememangnya aktif dalam bersukan khususnya bola keranjang.

Suasana di Dataran Merdeka pastinya meriah malam ini kerana ramai peminat Brazil dalam kalangan rakyat Malaysia. - <strong>MYNEWSHUB.MY</strong>

Oleh : <strong>IKA</strong>