KUALA LUMPUR - Kuala Terengganu, Bandaraya Melaka, Port Dickson, Nilai dan Muar mencatatkan bacaan Indeks Pencemaran Udara (IPU) sederhana setakat 12 tengah hari ini.

Menurut laman portal Jabatan Alam Sekitar (JAS), Kuala Terengganu dan Bandaraya Melaka mencatatkan IPU 59, Port Dickson (55), Nilai (54) dan Muar (51).

Bacaan IPU antara 0 dan 50 dikategori sebagai baik, 51 hingga 100  (sederhana), 101 hingga 200 (tidak sihat), 201 hingga 300 (sangat tidak sihat dan 300 ke atas (berbahaya).

Orang ramai boleh merujuk portal http://www.doe.gov.my untuk mengetahui bacaan IPU semasa. - BERNAMA