KUALA LUMPUR - Persatuan Progresif India Malaysia (Mipas) mendakwa ada pihak cuba mengagalkan sesi dialog mengenai hudud yang mahu dianjurkan badan tersebut untuk bukan Islam pada 29 Mei ini.

Setiausaha Agungnya, S.Barathidasan mendakwa, pihak terbabit menghasut dan menakut-nakutkan orang ramai supaya tidak menyertai program tersebut.

"Program ini cuma satu platform untuk berkongsi pandangan dan cadangan bersama bukan Islam. Melalui sesi ini kita boleh menyuarakan pandangan tentang hudud," dakwanya melalui satu kenyataan media hari ini.

Barathidasan mendakwa, Mipas bukan menolak sepenuhnya hudud tetapi berpandangan kajian terperinci perlu dilakukan kerana negara ini berbilang kaum.

Justeru, katanya, Mipas memuji pendirian PAS kerana menghormati dan mengambil kira perkara tersebut yang amat penting buat masyarakat negara ini. - mynewshub.my