<p style="text-align: justify;">Banglasia, itulah ungkapan yang sering digunakan oleh Anwar Ibrahim dan konco-konconya apabila memberikan ceramah yang kononya Barisan Nasional menggunakan khidmat pekerja Bangladesh sebagai pengundi hantu.</p>
<p style="text-align: justify;">Namun pada hakikatnya, Pakatan Rakyat nampaknya yang amat memerlukan khidmat golongan pekerja asing ini dalam setiap himpunan yang mereka laksanakan.</p>
<p style="text-align: justify;">Pekerja asing dari negara Bangladesh, Nepal, Vietnam dan Indonesia merupakan pilihan terbaik Pakatan Rakyat dalam perjuangan mereka. Para pekerja ini hanya perlu diberi upah minima untuk berkhidmat sebagai pemenuh acara dalam majlis-majlis anjuran Pakatan Rakyat. Jika anda pernah pergi kemana-mana himpunan Pakatan Rakyat, kehadiran para pekerja asing ini adalah satu perkara wajib oleh mereka.</p>
<p style="text-align: justify;">Malaysiakini.com melaporkan bahawa terdapat 20,000 peserta himpunan pada kali ini. Namun begitu, sekiranya anda dapat melihat dari bawah dengan jelas, kebanyakkannya adalah orang Bangladesh dan Indonesia, manakala hanya beberapa ahli parti pembangkang sahaja yang datang secara rombongan.</p>
<p style="text-align: justify;">Ada ura-ura mengatakan bahawa para pekerja asing ini diberi upah sebanyak RM 50 seorang untuk menghadirkan diri ke himpunan tersebut. Ada juga yang ditipu bahawa kononya ramai wanita cantik akan berada di sana, maka mereka tidak melepaskan peluang untuk bersama bersuka ria di sana.

Ketandusan idea untuk menarik pengunjung ke himpunan mereka adalah diantara sebab warga asing terpaksa digunakan untuk meramaikan lagi acara tersebut. Kami diberitahu bahawa dua hari sebelum berlangsungnya acara tersebut, rumah-rumah kongsi di sekitar Kuala Lumpur dikunjungi oleh ejen-ejen Pakatan Rakyat. Mereka terpaksa berjumpa dengan ketua-ketua rumah kongsi agar anak-anak buah mereka dapat bersama-sama datang ke himpunan tersebut.</p>
<p style="text-align: justify;">Malahan, poster, sticker dan graffiti tentang himpunan 1 Mei ini juga digantung dan dilakukan oleh para pekerja asing upahan Pakatan Rakyat. Boleh dikatakan segala-galanya berkenaan himpunan 1 Mei ini dilakukan oleh mereka agar nampak gah di mata rakyat. Mereka cuba untuk merahsiakan perkara ini dan menuduh Barisan Nasional sebagai dalang dalam apa jua perkara buruk yang telah mereka lakukan.</p>
<p style="text-align: justify;">Jelas, konsep Banglasia yang dihalakan kepada Barisan Nasional adalah daripada Anwar Ibrahim. Inilah hakikat yang sedang berlaku di dalam negara kita sekarang. Pembangkang sanggup melakukan apa jua cara bagi memastikan matlamat mereka tercapai. Demi perjuangan individu dan ketaatan membuta tuli kepada ketua mereka</p>