Perdana Menteri, Datuk Seri Najib Tun Razak mengumumkan pembubaran Parlimen pagi ini.

Ia akan disiarkan secara langsung ke seluruh negara melalui semua saluran televisyen.

Selepas pembubaran yang dibuat melalui perkenaan Yang Dipertuan Agung, maka Suruhanjaya Pilihan Raya (SPR) akan bersidang bagi menentukan tarikh penamaan calon diikuti tempoh berkempen dan hari pengundian.

"Saya ingin memaklumkan kepada rakyat Malaysia, pagi ini saya mengadapa Yang Dipertuan Agung memohon Parlimen ke-12 dibubarkan hari ini.

"Sehubungan dengan itu, selaras dengan peruntukan Perlembagaan Persekutuan, baginda memberikan perkenan Parlimen dibubarkan," katanya.

Beliau berkata, pembubaran itu membuka laluan untuk Pilihan Raya Umum (PRU) ke 13.