<strong>Para penggemar muzik Rock bakal disajikan dengan satu pesta apabila berlangsungnya Festival Empire Rock 2014 yang bakal diadakan pada 23 Ogos depan bertempat di Pusat Penerangan Pelancongan Malaysia (MATIC), di ibu negara.</strong>

Festival untuk rockers itu bakal berlangsung dari pukul 5 petang sehingga pukul 11.30 malam, memetik laporan <strong><a title="Sumber" href="http://www.mstar.com.my/hiburan/berita-hiburan/2014/07/12/festival-rock-2014/" target="_blank">Mstar Online</a></strong>.

Penganjuran festival itu diyakini akan mendapat sambutan hebat daripada peminat muzik genre berkenaan biarpun ada yang memandangan dengan sinis acara tersebut.

Laporan itu menyebut Pengerusi Langkah Karya Production, Hazmimi Johar berkata, festival berkenaan bukan sahaja dapat menghimpun kumpulan pemuzik terbaik dari era berkenaan malah mampu membangkitkan semula kegemilangan <strong><a title="Rockers Pukul Isteri Depan Orang Ramai" href="http://mynewshub.my/main/2014/06/07/rockers-pukul-isteri-depan-orang-ramai/" target="_blank">rock</a></strong> dikalangan peminat terutamanya generasi muda.

<strong>"Muzik rock adalah antara yang paling ramai diminati tidak kira generasi lama atau pun baharu dan ini yang membuatkan kami terpanggil untuk mengadakan festival ini.</strong>

<strong>"Pihak kami yakin ia akan mendapat sambutan hebat daripada peminat rock di seluruh Malaysia," katanya.</strong>

Empire Rock Malaysia 2014 dianjurkan Langkah Karya Production bersama dengan Kelab Penggiat Kumpulan Rock Malaysia.

Antara barisan band rock yang dijangka menghangatkan pentas ialah kumpulan Samudera, Junction, Sofea, Sejati dan Putera.

Samudera yang popular dengan lagu Salam Sejahtera, Silaturahim dan Sudah Takdir Begitu bakal menggegarkan<strong> <a title="Festival Ramadan Putrajaya Terus Menggamit Pengunjung" href="http://mynewshub.my/main/2014/07/06/festival-ramadan-putrajaya-terus-menggamit-pengunjung/" target="_blank">festival</a> </strong>tersebut dengan kemunculan penyanyi asal kumpulan tersebut Ujang.

Manakala Junction yang popular dengan lagu Akan Ku Kenang, Sofea dengan lagu Bunga Padang Pasir, Sejati dengan lagu Bila Bunga Dipetik Orang dan Putera dengan lagu Cinta Kain Putih turut akan menghiburkan peminat-peminat.

Tiket untuk menyaksikan persembahan mereka hanya dijual pada harga RM45 dan untuk keterangan lanjut, layari laman Facebook Empire Rock Kapak Malaysia. - <strong>MYNEWSHUB.MY</strong>

Oleh : <strong>IKA</strong>