Mengakui pergolakan rumah tangganya sudah berlaku sejak beberapa bulan sebelum ini, pelakon Izreen Azminda kini hanya mahu menumpukan fokusnya terhadap kerjaya lakonan serta anak tunggalnya, Adrian Umar, 11 bulan.

Izreen dan pasangannya, Muhammad Riza Baharudin dilaporkan bercerai apabila krew produksi Kerana Terpaksa Aku Relakan menjadi saksi apabila Riza melafazkan cerai ketika Izreen menjalani penggambaran di Pulau Pinang, baru-baru ini.

<strong>"Tiada sesiapa yang mahu rumah tangga dibina berantakan apatah lagi perhubungan kami diserikan dengan kehadiran cahaya mata yang sepatutnya mengeratkan lagi hubungan ini.</strong>

<strong>"Sebagai manusia dan seorang wanita apalah daya saya untuk mempertahankannya jika kejadian ini berlaku juga. Saya akur dengan apa yang berlaku dan selebihnya saya serahkan kepada mahkamah untuk memutuskannya," katanya memetik Harian Metro.</strong>

Dalam pada itu, Izreen mengatakan dia akan tetap meneruskan hubungan baik dengan Riza dengan kebahagian anak mereka.

Walaupun jodoh mereka tidak berpanjangan, <strong><a title=" Izreen Azminda Kena Cerai Di Lokasi Penggambaran" href="https://www.google.com/url?q=http://mynewshub.my/main/2014/05/21/izreen-azminda-kena-cerai-di-lokasi-penggambaran/&amp;sa=U&amp;ei=QeyPU9oOwse4BJPvgEg&amp;ved=0CAYQFjAA&amp;client=internal-uds-cse&amp;usg=AFQjCNF2U875KMEFw2xpscKmWW_u6dfnSA" target="_blank">Izreen</a></strong> tidak mahu anaknya terus berasa jauh daripada kedua ibu bapanya.

Untuk makluman anda, pasangan ini bernikah pada 30 Ogos 2012 di Dewan Gemilang Darulaman Golf &amp; Country Club, Jitra, Kedah. <strong>- MYNEWSHUB.MY</strong>
<p style="text-align: center"><a href="http://mynewshub.my/main/wp-content/uploads/2014/05/izreen-azminda-kahwin.jpg"><img class="alignnone size-medium wp-image-272435" src="http://mynewshub.my/main/wp-content/uploads/2014/05/izreen-azminda-kahwin-300x201.jpg" alt="izreen" width="300" height="201" /></a></p>
<p style="text-align: left">Oleh: <strong>AUDREY LEE</strong></p>
&nbsp;

&nbsp;

&nbsp;