Benar
atau tidak kenyataan ini? Hanya Allah Yang Maha mengetahui:



Sekadar berkongsi untuk sama-sama renungkan.



CADBURY - MELAYU ISLAM MASUK PERANGKAP



Kemelut coklat Cadbury bermula apabila tersebar foto 2 dokumen makmal Kementerian
Kesihatan yang mengesahkan 2 produk coklat Cadbury iaitu coklat kacang hazel
batch pengeluaran 200813MO1HI2 bertarikh luput 13 Nov 2014 dan coklat kacang
almond batch pengeluaran 221013N01RI1 bertarikh luput 15 Jan 2015 di katakan
mengandungi lemak porcine iaitu lemak babi.



Ianya kemudian disahkan oleh ketua pengarah kesihatan Datuk Dr. Noor Hisham
Abdullah. Beliau turut mengesahkan 3 sampel telah diuji KKM dan sampel ke 3
coklat Cadbury tanpa kacang bebas dari porcine.



Persoalan yang timbul ialah:



Kalau betul Cadbury menggunakan lemak porcine dalam sebatian coklatnya sebagai
pengawet kenapa sampel ke 3 iaitu coklat tanpa kacang di kesan tiada
mengandungi porcine? Adakah porcine tersebut datang dari kacang hazel dan
almond? Sudah tentu tidak, kerana porcine adalah salah satu sebatian dalam
coklat.



Di sinilah dapat dilihat agenda tersirat di sebalik kemelut Cadbury ini.



Mungkinkah ada pihak-pihak tertentu mensabotaj coklat tersebut dengan mencemari
sampel tersebut sebelum menghantarnya ke makmal KKM. Atau mencemarinya di
peringkat proses pengeluaran semasa batch pengeluaran coklat tersebut di
hasilkan.



Untuk makluman Cadbury Malaysia adalah syarikat milik Melayu di mana
pemegang-pemegang saham terbesarnya adalah Bousted Holding iaitu syarikat milik
Lembaga Tabung Angkatan Tentera dan Felda. Ianya juga diuruskan oleh ramai
pekerja-pekerja Melayu dari peringkat pentadbiran hinggalah ke pengeluaran.



Isu ini berjaya menjadikan orang Melayu Islam menyerang produk keluaran bangsa
mereka sendiri. Persatuan Pengguna Islam Malaysia (PPIM) dan Jaringan Melayu
Malaysia telah terperangkap dalam permainan ini. Kedua-dua NGO ini yang sebelum
in begitu lantang mengajak kita memboikot produk kaum Cina kini menyerang
syarikat milik Bumiputra. Setelah berjaya melaga-lagakan Melayu di pentas
politik kita, kini fasa seterusnya ialah melaga-lagakan kita di pentas ekonomi
pula. 



Dan nampaknya seperti sebelum ini misi mereka berjaya. Kita terus bertelagah
sesama kita saling tunding menuding. Retak yang tiada siapa peduli kini menanti
masa bila-bila sahaja akan terbelah.



Benarlah pesanan nenek moyang kita dahulu :

"Menang sorak kampung tergadai"



Mcm kes roti Gardenia dulu le... kes timbul bila Syed Bukhari ambil alih. Semua
terpedaya. Senang je nak perangkap orang Melayu ni. Main isu agama cukup.