KUALA LUMPUR - Penasihat DAP, Lim Kit Siang mengakui beliau bimbang parti itu akan kehilangan undi kaum Cina kerana menampilkan calon Melayu pada Pilihan Raya Kecil (PRK) Teluk Intan.

Beliau mendakwa, terdapat propaganda berlegar di Teluk Intan iaitu kaum Cina di kawasan itu mesti mengundi calon dari kaum tersebut dan bukan calon kaum Melayu.

"Bagaimanapun seluruh jentera DAP dan pakatan berusaha berhabisan-habisan memastikan kita boleh mendapatkan undi semua kaum.

"DAP dan pakatan mahu melihat Dyana Sofya Mohd. Daud dapat mengekalkan tahap undi kaum Cina yang kita peroleh pada Pilihan Raya Umum Ke-13," dakwanya melalui satu kenyataan media hari ini.

Malah, Kit Siang mengakui disebabkan kebimbangan itu beliau berkampung di Teluk Intan sejak tiga hari lalu dan tidak pernah berkempen sekuat itu sebelum ini.

Tambahnya, beliau masih menganggap Dyana Sofya sebagai calon `underdog' di Teluk Intan sejak hari penamaan calon pada 19 Mei lalu. - mynewshub.my

&nbsp;