SEBULAN dua ini, ada saja cerita kurang enak mengenai pengacara bermulut laser Azwan Ali.

Ia termasuklah mengenai 'perang' Twitternya dengan <a href="http://mynewshub.my/main/2014/06/20/azwan-ali-berperang-mulut-dengan-adibah-noor-di-twitter/" target="_blank">Adibah Noor</a> dan statusnya memaki penjual bazar Ramadhan yang menjual masakan rasa 'sampah'.

Kali ini, kami kongsikan lagi artikel berkenaan Azwan, namun dalam versi yang lebih positif.

Menerusi portal <a href="http://murai.com.my/ekstra/ramadan-raya-2014/cerita/article/articleid/561919/azwan-ali-bergelar-bapa-bagi-nafkah-rm500-untuk-anak" target="_blank"><strong>Murai.com</strong></a>, pengacara itu dikhabarkan telah mengambil seorang anak angkat yang juga merupakan salah seorang anak yatim Tahfiz Darul Aminah, Seremban.

Sebelum itu, Azwan telah mengadakan sebuah majlis berbuka puasa yang dinamakan 'Majlis Iftar Azwan Azli &amp; Anak-Anak Yatim Tahfiz Asrama Darul Aminah Seremban' yang turut dihadiri oleh beberapa selebriti yang lain.

<strong>"Di kesempatan ini juga saya ingin membantu para anak-anak tahfiz ini, saya telah membuat keputusan untuk menjadikan salah seorang daripada anak-anak ini anak angkat saya.</strong>

<strong>"Hidup dia susah, umur dua tahun ibu bapa dah meninggal jadi yatim piatu. Jadi bermula hari ini Aqil akan saya bantu taja perbelajaan hariannya. RM500 sebulan diharap cukup dan syukur Alhamdulillah dengan rezeki yang murah sekarang bolehlah saya sedekahkan, mana tau nanti di masa akan datang dia berjaya, masa itu nanti dia pula taja saya,"</strong> katanya.

Ha, bab macam ini kami sokong <a href="http://mynewshub.my/main/2014/07/02/azwan-ali-banned-bazar-ramadan-sebab-juadah-rasa-sampah/" target="_blank">Azwan</a>!

Lagipun, apalah salahnya berkongsi rezeki dengan insan lain yang memerlukan, tak gitu?

Oleh: <strong>ELZA / MYNEWSHUB.MY</strong>

&nbsp;