Kerajaan sudah pun memulakan langkah memantau kemungkinan berlaku kemasukan individu yang dijangkiti<strong><a title=" Angka Kematian Ebola Di Afrika Barat Mencecah 887" href="http://mynewshub.my/main/2014/08/05/angka-kematian-ebola-di-afrika-barat-mencecah-887/" target="_blank"> penyakit Ebola</a></strong> melalui pemerhatian di pintu masuk utama negara.

<strong>Ketua Pengarah Kesihatan Datuk Seri Dr Noor Hisham Abdullah berkata mereka yang tiba ke Malaysia dari Filipina, Amerika Syarikat (AS) dan Britain kini turut melalui saringan kesihatan dan pemantauan itu.</strong>

Peralatan yang boleh memantau suhu individu yang tiba dari luar negara sudah diletakkan di Lapangan Terbang Antarabangsa Kuala Lumpur  (KLIA) bagi memudahkan pengesanan awal mereka yang berkemungkinan dijangkit.

<strong>Selain itu, pemantauan turut dilakukan berikutan laporan berkenaan lima rakyat <a title=" Tahanan Warga Filipina Lolos Ditahan Semula" href="http://mynewshub.my/main/2014/07/03/tahanan-warga-filipina-lolos-ditahan-semula/" target="_blank">Filipina</a> yang baru-baru ini tiba dari Sierra Leone ditempatkan di bawah pemerhatian.</strong>

Dr Noor Hisham berkata, biarpun Ebola pada masa ini dilihat bertumpu di kawasan-kawasan Afrika Barat, Pertubuhan Kesihatan Sedunia (WHO) memberi peringatan kepada negara anggota untuk meningkatkan tahap kesediaan mereka.

"Kementerian telah mengaktifkan langkah-langkah persediaan di pintu masuk utama negara dan institusi kesihatan," katanya dalam satu kenyataan media semalam. - <strong>MYNEWSHUB.MY</strong>