MANCHESTER - Manchester United berjaya menggilap bintang baharu untuk masa depan dan mungkin kesempatan terakhir ketika menundukkan Hull 3-1 untuk menghidupkan peluang beraksi pada kejohanan di Eropah musim depan.

Penyerang muda berusia 18 tahun, James Wilson membuat kemunculan sulung dalam skuad senior dengan mempamerkan permainan bertenaga bagi membantu tuan rumah mencatat kemenangan pada perlawanan terakhir di tempat sendiri dalam Liga Perdana Inggeris.

Ryan Giggs pula muncul di padang untuk kali ke-963 dan kemungkinan yang akhir bersama United ketika babak kedua dan mencipta peluang kepada pemain gantian, Robin van Persie untuk gol ketiga pada minit ke-86.

Giggs yang berperanan sebagai pengurus sementara untuk perlawanan ketiga selepas kelab itu memecat David Moyes bulan lalu belum memutuskan sama ada mahu meneruskan kerjayanya buat tahun ke-24 musim depan. - AP