KUALA LUMPUR - Syarikat konsesi Lebuhraya Pantai Timur (LPT), ANIH Berhad mengumumkan diskaun tol sebanyak 10 peratus bersempena musim perayaan Hari Raya Aidilfitri tahun ini.

Pengarah ANIH Berhad, Nik Fauzi Tan Sri Nik Hussein berkata, diskaun tol itu untuk semua jenis kenderaan yang menggunakan kemudahan Touch ‘n Go dan SmartTAG di LPT.
.
"Pemberian diskaun tol ini ebahagian tanggungjawab sosial korporat syarikat untuk menghargai pengguna LPT yang pulang berhari raya.

"Pihak LPT juga menasihatkan pengguna supaya berhati-hati ketika memandu dan selamat sampai ke destinasi," katanya melalui satu kenyataan media hari ini.

Nik Fauzi berkata, pemberian diskaun tol 10 peratus itu bermula pada 28 Julai ini sehingga pukul 11:59 malam.

"Pengguna jalan raya boleh mengikuti laporan terkini LPT di akaun Twitter @LPTTrafik atau lawati www.anihberhad.com," katanya. - mynewshub.my