<strong>Menteri Besar Selangor Tan Sri Abdul Khalid Ibrahim bertindak memfailkan saman ke atas portal berita The Malaysian Insider (TMI) semalam kerana didakwa menyiarkan satu artikel seolah-olah ia menjalankan kempen "anti-Khalid".</strong>

<strong>Artikel berkenaan dalam Bahasa Inggeris yang bertajuk "Going by Selangor Ruler's artikel itu ditulis berbaur ulasan terhadap Abdul Khalid dan ia mempersoalkan cara penyelesaian RM70 juta yang dipinjam dari Bank Islam.</strong>

Tulisan itu juga mempersoalkan cara Khalid dalam menangani isu Lebuhraya Kinrara-Damansara (KIDEX).

Beliau memfailkan saman itu melalui peguamnya New Sin Yew dari firma Bon Advocates di Mahkamah Tinggi Kuala Lumpur semalam.

Abdul Khalid menamakan Ketua Pegawai Eksekutif dan Editor TMI Jahabar Sadiq dan Editor Bahasa Melayu Amin Shah Iskandar sebagai defendan dalam saman itu.

Turut dinamakan ialah syarikat The Edge Communications Sdn Bhd, yang mengambil alih portal berita itu enam bulan lepas.

Abdul Khalid yang kini merupakan Ahli Dewan Undangan Negeri (ADUN) bebas juga memohon ganti rugi teruk dan teladans serta penarikan balik artikel yang kontroversi itu.

Tindakan saman ini dilihat sebagai langkah awal beliau untuk membersihkan namanya yang telah diburuk-burukkan oleh Parti Keadilan Rakyat (PKR) melalui media khususnya portal berita berbaur politik.

Semalam dalam sidang media di pejabatnya, beliau berkata tumpuan kini selain menjalankan tugas sebagai Menteri Besar ialah untuk membersihkan namanya.

Dalam sidang media sama, Abdul Khalid turut memaklumkan bahawa Sultan Selangor Sultan Sharafuddin Idris Shah telah memberikan perkenan kepada beliau untuk meneruskan tugas mentadbir negeri Selangor. - <strong>MYNEWSHUB.MY</strong>

Oleh : <strong>IBNU K</strong>