Secara umumnya, anda mengetahui syarikat automotif Honda merupakan syarikat yang menghasilkan kenderaan bermotor sejak dari tahun 1959 lagi.

Syarikat pengeluar kenderaan ke-8 terbesar dunia itu sudah menceburi bidang angkasa, robotik, perkapalan dan alatan pertanian.

Kini, mereka menceburi bidang rekaan rumah pintar pula dengan konsep pintar mereka di California.

<a href="http://mynewshub.my/wp-content/uploads/honda-smart-homeeee.png"><img class="aligncenter wp-image-266389" src="http://mynewshub.my/wp-content/uploads/honda-smart-homeeee.png" alt="honda smart homeeee" width="560" height="344" /></a>

Ianya diilhamkan oleh Michael Koenig, yang merupakan ketua projek rumah pintar ini.

Dibina di dalam kampus University of California Davis, rekaan rumah pintar ini adalah sinergi dengan program kenderaan hibrid mereka.

Honda mengeluarkan kenderaan hibrid sejak 1999 selepas kejayaan kenderaan hibrid keluaran toyata dua tahun sebelumnya.

Rumah pintar ini bukan sahaja dapat mengecas kenderaan hibrid, tetapi menggunakan tenaga elektrik yang tersimpan di dalam kereta anda apabila perlu.

Rumah dua tingkat ini turut dilengkapi panel solar yang mampu menghasilkan 9.5 kilowatt tenaga elektrik dan secara teorinya menghasilkan banyak tenaga elektrik lebih daripada yang diperlukan pemilik.

Tenaga elektrik yang tersimpan kemudiannya boleh dijual semula kepada pembekal elektrik konvensional sekiranya perlu.

Selain itu laman rumah pintar Honda ini mempunyai sistem tadahan dan saringan airnya sendiri. Ini bermakna rumah ini bukan sahaja mesra alam tetapi mampu membekalkan keperluan air atau elektrik pemiliknya.

<a href="http://mynewshub.my/wp-content/uploads/3028646-slide-2-honda-smart-home-us53333797b44ffw1000.jpg"><img class="aligncenter wp-image-266390" src="http://mynewshub.my/wp-content/uploads/3028646-slide-2-honda-smart-home-us53333797b44ffw1000.jpg" alt="3028646-slide-2-honda-smart-home-us53333797b44ffw1000" width="560" height="412" /></a>
<a href="http://mynewshub.my/wp-content/uploads/2312.jpg"><img class="aligncenter wp-image-266391" src="http://mynewshub.my/wp-content/uploads/2312.jpg" alt="23" width="560" height="372" /></a>

Tahap simpanan elektrik dan kesemua peranti di rumah boleh dikawal oleh menggunakan aplikasi Honda Smart Home menggunakan peranti pintar pemilik.

Rasa-rasanya, rumah sebegini harus ada di Selangor kerana kami yakin penghuni di negeri itu sudah hilang sabar dengan catuan air yang sudah menjangkau sebulan lamanya.

Sumber: <strong>Honda</strong>

Oleh: <strong>hzqahmd</strong>