RIO DE JANEIRO - Penyerang Uruguay, Luis Suarez digantung sembilan perlawanan oleh FIFA selepas didapati bersalah menggigit pemain pertahanan Itali, Giorgio Chiellini.

Suarez juga dilarang terbabit dalam sebarang aktiviti bola sepak selama empat bulan dan didenda 100,000 Swiss francs (A$111,000).

"Sikap sedemikian tidak boleh diterima di atas padang bola, terutamanya di Piala Dunia FIFA apabila jutaan mata memerhati bintang bola sepak di padang.

"Jawatankuasa Disiplin mengambil kira segala faktor kes dan tahap kesalahan Encik Suarez mengikut peruntukan berkaitan.

"Keputusan ini berkuat kuasa sebaik sahaja ia disampaikan," kata Pengerusi Jawatankuasa Disiplin FIFA, Claudio Sulser, dalam satu kenyataan.

Insiden berkenaan berlaku 10 minit sebelum tamat perlawanan terakhir Kumpulan D dengan Itali yang dimenangi Uruguay 1-0 di Natal pada Selasa lalu. - Reuters