<p style="text-align: left;">Lensa kamera QX10 dan QX100 oleh Sony mungkin dianggap salah satu inovasi gajet terbaik untuk tahun ini. Namun masalah bagi peranti ini adalah isu di mana ia tidak boleh diklipkan pada mana-mana telefon pintar bersaiz lebih daripada 5 inci; termasuk peranti Xperia Z Ultra.</p>
<p style="text-align: left;">Walau bagaimanapun, Sony akan menyelesaikan isu ini dengan melancarkan sebuah bekas istimewa untuk "melekapkan" lensa QX10 dan QX100 pada peranti gergasi 6.4 inci tersebut.</p>
<p style="text-align: left;">Khabar angin menyatakan bahawa bekas tersebut hanya akan dilancarkan di Hong Kong. Namun, adalah tidak sukar bagi pengguna untuk mencari bekas tersebut dalam masa terdekat.</p>
<p style="text-align: left;">Begitu pun pengguna mungkin perlu berfikir dua kali sebelum membeli kerana harga yang ditetapkan untuk "klip" ini dikatakan agak tinggi iaitu HK$238 (RM100).</p>
<p style="text-align: left;">Sumber:<strong> Engadget</strong></p>