<strong>Apabila kerajaan Malaysia mahu melaksanakan caj permit kenderaan asing (VEP) kepada rakyat Singapura yang ingin masuk ke negara ini dengan membawa kereta, rakyat negara pulau itu sudah mula panas punggunng.</strong>

<strong>Akaun milik seorang individu warga Singapura kini, mula mencanangkan ke semua warganegaranya untuk memboikot Johor Bharu dan mahu ekonomi Johor jatuh merudum.</strong>

Pemilik akaun dengan nama Sean Pual itu, mahu rakyat negara <strong><a title=" VIDEO: Aksi Pemandu Kereta BMW Singapura Mengamuk" href="http://mynewshub.my/main/2014/08/11/video-aksi-pemandu-kereta-bmw-singapura-mengamuk/" target="_blank">Singapura</a></strong> sama menunggu dan melihat kesan yang berlaku daripada tindakan boikot itu ke atas negeri Johor.

Paparan skrin kata-kata berkenaan kini menjadi viral.

Di bawah kata-kata oleh Sean, seorang wanita pula memberikan reaksi dengan mengatakan bahawa tiada apa-apa yang akan berlaku sebaliknya harga barangan akan kembali normal dan murah ekoran ketiadaan warga Singapura lagi ke negeri itu.

<a href="http://mynewshub.my/main/wp-content/uploads/2014/08/SingapuraBoikot_1.jpg"><img class="aligncenter size-full wp-image-299635" src="http://mynewshub.my/main/wp-content/uploads/2014/08/SingapuraBoikot_1.jpg" alt="SingapuraBoikot_1" width="490" height="368" /></a>

<strong>"Tiada apa yang akan berlaku, rakyat Johor tidak akan dikenakan bayaram mahal lagi, pasaran pengguna kembali normal, harga aset hartanah akan menjadi murah dan pintu masuk dan laluan ke stesen minyak akan bebas dari kesesakan.</strong>

<strong>"Orang Singapura memang perlu bersatu, beli barangan di Singapura, isi petrol di Singapura dan pergi bercuti panjang di Singapura," katanya yang dipercayai merupakan warga <a title=" Kadar Tol Baharu CIQ Johor Tidak Bebankan Penduduk" href="http://mynewshub.my/main/2014/08/11/kadar-tol-baharu-ciq-johor-tidak-bebankan-penduduk/" target="_blank">negeri Johor</a>.</strong>

Selain penduduk Singapura yang mahu boikot, pemastautin tetap Singapura yang menetap di Johor juga dikatakan akan berhijrah kembali ke negara mereka jika kerajaan Malaysia melaksnakan caj VEP berkenaan.

Antara tindakan lain ialah termasuk rakyat Singapura akan menjual aset mereka yang dimiliki di Malaysia.

Memetik laporan laman web akhbar Sinar Harian, seorang rakyat Singapura yang hanya mahu dikenali sebagai Amy, mengakui perkara berkenaan.

Katanya, memang selesa menetap di Johor, namun tindakan kedua-dua negara menaikkan caj tersebut menyukarkan individu sepertinya yang bekerja di Singapura namun menetap di Johor.

<strong>“Kebiasaan warga Singapura akan membeli-belah, bercuti di sini tetapi kalau ada VEP di Malaysia dan kenaikan kadar itu oleh kerajaan Singapura mungkin ia tidak berbaloi untuk terus menetap dan datang ke sini (Johor).</strong>

<strong>“Kiraan kewangan sama seperti berbelanja di Singapura malah ia lebih menjimatkan dari segi masa dan belian minyak akibat kesesakan di pintu masuk,” katanya.</strong>

Berkenaan caj VEP Singapura, kerajaan republik itu menaikkan kadar daripada RM54.10 sehari kepada RM90 sehari kepada kenderaan bernombor pendaftaran Malaysua yang ingin masuk ke negara itu.
<p style="text-align: center;">[<strong>BACA</strong> - <strong><a title=" Caj VEP Tidak Jejas Kemasukan Warga Singapura" href="http://mynewshub.my/main/2014/07/17/caj-vep-tidak-jejas-kemasukan-warga-singapura/" target="_blank">Caj VEP Tidak Jejas Kemasukan Warga Singapura</a></strong>]</p>
Menurutnya, keadaan sesak di pintu masuk sama ada di Tambak Johor mahupun Link Kedua pernah menyebabkannya lewat ke pejabat dan dimarahi majikannya.

“Ramai kawan-kawan senasib saya kini sedang mempertimbangkan untuk balik ke Singapura kerana orang kebanyakan seperti kami tinggal di luar bagi menyimpan sedikit wang dan aset.

“Bagi mereka yang memiliki aset dan hartanah mungkin akan pulang ke sini sebulan sekali atau menjual terus pemilikan kerana jika ia dibiarkan akan menjadi tumpuan penjenayah sekiranya tidak disewakan,” katanya.

Dilema sama turut diakui Amanda, 40, yang memaklumkan jika sebelum ini dia berbelanja $SG300 (RM780) sebulan untuk bayaran keluar-masuk Malaysia-Singapura setiap hari bekerja, kos berkenaan akan naik berganda jika perlaksanaan VEP oleh <strong><a title=" Rusia Akan Bantu Kerajaan Malaysia Berhubung Kes MH17" href="http://mynewshub.my/main/2014/07/21/rusia-akan-bantu-kerajaan-malaysia-berhubung-kes-mh17/" target="_blank">kerajaan Malaysia </a></strong>dan cadangan tol baharu di Singapura.

“Anggaran $SG800 (RM2,000) perlu dibelanjakan menerusi sistem baharu ini malah ia tidak berbaloi kerana perlu berdepan kesesakan, " katanya. - <strong>MYNEWSHUB.MY</strong>

Oleh : <strong>IKA</strong>