SUSULAN laporan insiden serangan hendap oleh sekumpulan pengganas terhadap sebuah resort di Pulau Mabul, Semporna di Sabah jam 11.10 malam tadi, pihak berkuasa Kawasan Keselamatan Pantai Timur Sabah (Esscom) terus berusaha mengesan seorang anggota Pasukan Gerakan Marin (PGM) yang hilang dipercayai dilarikan oleh kumpulan berkenaan.

Dalam kejadian itu, Konstabel Zakiah Aliep, 26, diculik, manakala rakannya, Koperal Ab Rajah Jamuan, 32, terbunuh selepas berbalas tembakan dengan kumpulan terbabit.

Memetik Berita Harian, kumpulan pengganas yang terdiri daripada lapan lelaki yang berpakaian gelap serta bertopeng dikatakan naik ke jeti sebelum melepaskan tembakan rambang.

Ketika itu, dua anggota polis terbabit sedang makan sekaligus menyebabkan mereka tidak sempat mencari perlindungan, namun dapat membalas tembakam.

Sebuah bot ronda marin yang cuba memberi bantuan juga turut diserang, tetapi anggotanya dapat berlindung daripada tembakan.

Setakat ini, gerakan besar-besaran sedang dilakukan di sekitar perairan Sabah dan turut diperluaskan hingga ke sempadan selatan Filipina. - <strong>Mynewshub.my</strong>

&nbsp;

Oleh: <strong>ELZA</strong>

<strong>(Kredit Foto: Suara Generasi Baru)</strong>