<p style="text-align: justify;">GEORGE TOWN - Proses penamaan calon bagi pilihan raya kecil Parlimen P51 Bukit Gelugor dibuka pada 9 pagi Isnin di Dewan Sri Pinang, di sini.</p>
<p style="text-align: justify;">Proses akan berlangsung selama sejam sebelum Pegawai Pengurus Pilihan Raya Kapten (B) Anuar Yahya mengumumkan nama calon yang bakal bertanding dalam pilihan raya kecil itu pada 25 Mei ini.</p>
<p style="text-align: justify;">Pilihan raya kecil itu diadakan berikutan kematian penyandangnya Karpal Singh daripada DAP akibat nahas jalan raya di Km 306.1 Lebuhraya Utara-Selatan berhampiran Gua Tempurung di Kampar, Perak 17 April lepas. - BERNAMA</p>