<p style="text-align: justify;">Braunau, Austria - Seorang lelaki sanggup menikam jirannya selepas bertengkar mengenai patung Barbie yang didakwa dicuri anak perempuannya.</p>
<p style="text-align: justify;">Murat Ahmet, 35, yang mempunyai tiga anak tidak berpuas hati apabila menganggap jirannya berusia 39 tahun menuduh anaknya mengambil anak patung berkenaan.</p>
<p style="text-align: justify;">Disoal mengenai perbuatannya itu, Murat berkata: “Saya cuma ingin melindungi keluarga saya.”</p>
<p style="text-align: justify;">Kejadian berlaku ketika Murat dan keluarganya baru pulang daripada menghadiri majlis perkahwinan kawannya.</p>
<p style="text-align: justify;">Sekembalinya ke rumah, mereka melihat anak perempuan seorang jiran menunggu kepulangan mereka sebelum terus bertanya kepada kepada anak Murat mengenai kehilangan Barbie miliknya.</p>
<p style="text-align: justify;">Ibu bapa dua kanak-kanak perempuan terbabit kemudian keluar sebelum mengakibatkan pertengkaran tercetus antara Murat dan jirannya itu.</p>
<p style="text-align: justify;">Walaupun pertengkaran itu berakhir, Murat yang masih tidak berpuas hati mengetuk pintu rumah jirannya itu sebelum terus menikamnya kerana didakwa bertindak keterlaluan apabila menuduh anaknya mencuri patung berkenaan.</p>
<p style="text-align: justify;">Jurucakap polis berkata, kes itu masih disiasat namun Murat menghadapi tuduhan berat kerana mencederakan orang.</p>
<p style="text-align: justify;">“Keadaan mangsa mungkin lebih serius, namun mujur tikaman tidak terkena bahagian yang memudaratkan,” katanya. - Agensi</p>