KUCHING - Pelaksanaan Sistem TM i-Watch harus disusuli dengan tindakan penguatkuasaan yang keras bagi memastikan keberkesanan dalam mengekang kecurian kabel telekomunikasi, kata Timbalan Menteri Dalam Negeri Datuk Dr Wan Junaidi Tuanku Jaafar hari ini.

Beliau berkata isu kecurian kabel termasuk telekomunikasi adalah suatu yang serius kerana bukan sahaja menyebabkan kerugian besar kepada syarikat terlibat tetapi juga mencemar imej negara dalam kalangan pelabur asing.

"Kita tidak boleh biarkan keadaan (kecurian kabel) ini berterusan," katanya berucap melancarkan Kempen Pembanterasan Jenayah dan Sistem TM i-Watch Telekomm Malaysia (TM) peringkat Sarawak, di sini hari ini. - BERNAMA