KUALA LUMPUR - Proton Holdings Berhad (Proton) menawarkan pemeriksaan percuma 20 point untuk kenderaan orang ramai di stesen minyak Petronas terpilih pada 24 Julai ini.

Proton dalam satu kenyataan media berkata, pemeriksaan percuma itu bersempena sambutan musim perayaan tahun ini bagi membantu orang ramai memastikan keselamatan mereka ketika pulang ke kampung menyambut hari raya.

"Program ini diadakan bersama-sama Kempen `Petronas Coffee Break'. Proton akan berada di stesen minyak Petronas KM 15.3, NKVE Damansara untuk memberi pemeriksaan percuma ini pada 24 Julai ini," kata kenyataan itu hari ini.

Menurut kenyataan itu, orang ramai yang menyertai program pemeriksaan percuma itu akan turut diberi nasihat dan penerangan penjagaan injin dan penyelenggaraan kereta serta memastikan alat ganti tulen dan palsu Proton.

Jelas kenyataan itu, Proton mengambil berat keselamatan orang ramai dan berharap program tersebut dapat membantu mereka menikmati perjalanan yang selamat sepanjang musim percutian ini. - mynewshub.my

&nbsp;