<strong>Masjid diketahui sebagai tempat umat Islam melaksanakan solat dan pelbagai aktiviti Muslim lain juga sebagai pusat aktiviti masyarakat Islam.</strong>

Apa pula pendapat anda jika masjid sudah jadi tempat bergaduh sesama Muslim. Begitulah suasana yang dipaparkan dalam sebuah video di laman Facebook APT yang tersebar sejak semalam.

Isu dan masalah sebenar pergaduhan yang berlaku di dalam sebuah masjid yang tidak diketahui lokasinya sebenarnya kurang jelas kerana kata-kata yang diucapkan di dalam video berkenaan menggunakan loghat <strong><a title="Gulai Kawah Kambing Kelantan" href="http://mynewshub.my/main/2014/08/07/gulai-kawah-kambing-kelantan/" target="_blank">Kelantan</a></strong>.

Menerusi ruangan komen di bawah video berkenaan, ada komen menyebut bahawa kes ini berkenaan Imam yang memakai jubah itu dikatakan Imam Tarikat Tijani yang sesat.

Penduduk kampung berasa marah apabila solat diimamkan oleh imam tarikat yang tidak diiktiraf. Menurut pemilik akaun itu, kejadian berlaku di kampung yang bersebelahan dengan kampungnya.

Sebahagian besar komen yang dibuat berkenaan video berkenaan pula mahu pengendali laman APT memadamkan sahaja video berkenaan kerana ia dilihat membuka <strong><a title=" Melampau! Dah Buli, Muat Naik Pula Gambar Aib Mangsa Di FB" href="http://mynewshub.my/main/2014/08/06/melampau-dah-buli-muat-naik-pula-gambar-aib-mangsa-di-fb/" target="_blank">aib</a></strong> dan memaparkan kelemahan umat Islam.

https://www.facebook.com/photo.php?v=299275793578929&amp;set=vb.209026822603827&amp;type=2&amp;theater

Penulis juga sudah berulang kali cuba memahami apa yang dituturkan di dalam video berkenaan tetapi gagal ekoran audionya yang kurang jelas. - <strong>MYNEWSHUB.MY</strong>

Oleh : <strong>IKA</strong>