Agensi Alam Sekitar Singapura (NEA) kini sedang menjalankan kajian untuk menggunakan kaedah secara biologi untu mengawal penularan wabak demam <strong><a title="iM4U Ajak Masyarakat Perangi Denggi" href="http://mynewshub.my/main/2014/06/13/im4u-ajak-masyarakat-perangi-denggi/" target="_blank">denggi</a></strong> di negara itu.

<strong>Antara kaedah yang sudah diberi perhatian oleh NEA ialah penggunaan nyamuk Aedes Aegypti yang sudah dijangkitkan dengan sejenis bakteria bagi mengawal populasi nyamuk pembawa penyakit itu, menurut laporan <a title="Sumber" href="http://www.channelnewsasia.com/news/singapore/nea-to-explore-biological/1161544.html" target="_blank">Channel News Asia</a>.</strong>

<strong>Menurut kaedah itu, nyamuk Aedes Aegypti berkenaan akan diberi jangkitan bakteria wobachia, iaitu bakteria yang biasa ditemui di dalam serangga seperti rama-rama dan lalat buah.</strong>

Apabila nyamuk jenis itu mengawan dengan nyamuk Aedes betina, ia akan menghasilkan telur yang tidak akan menghasilkan nyamuk baru sekaligus boleh mengawal populasi nyamuk Aedes yang membawa virus denggi.

Kaedah itu kini turut dikaji di Australia, Vietnam dan Indonesia. Pihak NEA kini secara dekat memantau setiap keputusan kajian yang dijalankan.

Institut Kesihatan Alam Sekitar NEA di <strong><a title="Kedutaan Singapura Terima Aduan Pelik" href="http://mynewshub.my/main/2014/06/06/kedutaan-singapura-terima-aduan-pelik/" target="_blank">Singapura </a></strong>turut menjalankan eksperiman dan kajian makmal berkaitan kaedah berkenaan.

Selain itu, NEA turut melantik beberapa orang pakar tempatan dan antarabangsa untuk memberikan pendapat dan nasihat berkaitan pengawalan wabak demam denggi.

Panel itu dipengerusikan oleh seorang Epidemiologis dan Entomologis Prof Duane Gubler dari DUKE-NUS Graduate Medical School di negara itu.

Ketika ini, nyamuk Aedes sedang merebak dengan cepat khususnya pada bukan Jun sehingga Oktober.

Kes demam denggi di Singapura meningkat dari 292 kes untuk tempoh dari 11 hingga 17 Mei kepada 461 kes untuk minggu 1 hingga 7 Jun. - <strong>MYNEWSHUB.MY</strong>