<p style="text-align: justify;">NIBONG TEBAL - Sebanyak 766 unit komputer bernilai RM500,000 yang diguna untuk kegiatan perjudian di sekitar daerah Seberang Perai Selatan (SPS) dimusnahkan hari ini.</p>
<p style="text-align: justify;">Ketua Polis Daerah SPS Supt Shafien Mamat berkata semua komputer yang dimusnahkan itu adalah hasil rampasan polis dari premis perjudian dan kafe internet sejak tahun 2010 hingga 2013.</p>
<p style="text-align: justify;">"Sepanjang tempoh berkenaan sebanyak 72 kes membabitkan perjudian menggunakan komputer yang didakwa di mahkamah telah selesai dan kesemua peralatan berada dalam simpanan polis itu dimusnahkan hari ini.</p>
<p style="text-align: justify;">"Lebih 200 individu termasuk penjaga premis ditahan dan masing-masing dikenakan hukuman denda dan penjara mengikut keputusan yang diumumkan mahkamah," katanya kepada pemberita di sini hari ini. - BERNAMA</p>

<blockquote class="twitter-tweet" lang="en"><p>Polis Musnahkan 766 Unit Komputer Judi <a href="http://t.co/COBJXokiQ2">http://t.co/COBJXokiQ2</a> via <a href="https://twitter.com/ShareThis">@sharethis</a></p>&mdash; mynewshub (@mynewshub) <a href="https://twitter.com/mynewshub/statuses/464686457349607425">May 9, 2014</a></blockquote>
<script async src="//platform.twitter.com/widgets.js" charset="utf-8"></script>