Penyerang Jerman, Miroslav Klose mengumumkan persaraannya daripada arena bola sepak antarabangsa selepas Jerman berjaya menjulang kejuaraan Piala Dunia buat kali keempat pada 13 Julai lalu.

Klose, 36, kini memegang takhta pemain paling banyak menjaringkan gol dalam Piala Dunia, sebanyak 16 gol menewaskan bekas pemain Brazil, Ronaldo yang selama ini mendahului senarai dengan 15 gol.

<strong>"Dengan kemenangan di Brazil, impian saya ketika zaman kanak-kanak sudah tercapai, saya sangat gembira dan berbangga menjadi sebahagian daripada kejayaan ini," katanya memetik laman web rasmi Persatuan Bola Sepak Jerman.</strong>

Pemain kelab Lazio ini turut tidak melupakan rakan sepasukan lain yang banyak menyumbang kepada kerjayanya selama ini.

<strong>"Kejayaan pasukan kebangsaan adalah sentiasa menjadi keutamaan saya. Sebagai seorang penyerang, memang kerja saya untuk menjaringkan gol dan memang saya bergantung kepada rakan lain untuk mendapatkan gol dan untuk itu saya berterima kasih banyak kepada mereka semua," katanya lagi. - MYNEWSHUB.MY</strong>

Oleh: <strong>JULIANA JOHAR</strong>

&nbsp;