<p style="text-align: justify;">MARANG - Seorang pekerja kilang papan warga Bangladesh maut selepas terjatuh dari bumbung kilang ketika cuba mengambil buah mempelam di Kampung Wakaf Tapai tengah malam tadi.</p>
<p style="text-align: justify;">Ketua Jabatan Siasatan Jenayah Negeri Asisten Komisioner K. Manoharan berkata mangsa ditemui penyelia kilang tempat dia bekerja dalam keadaan terbaring di atas simen dengan berlumuran darah kira-kira 12.10 tengah malam.</p>
<p style="text-align: justify;">"Penyelianya pada mulanya dimaklumkan mangsa tidak pulang ke rumah sewanya. Penyelia itu lalu mencari mangsa di sekitar kawasan kilang dan menemuinya terbaring berhampiran kawasan kilang itu," katanya pada Bernama.</p>
<p style="text-align: justify;">Mangsa dipercayai memanjat bumbung kilang setinggi enam meter untuk mengambil buah sebelum dia terjatuh dan cedera parah di kepala serta badan. - BERNAMA</p>