Susulan dua pelajar perubatan warga Britain maut selepas diserang dengan senjata tajam di Jalan Abell, Kuching, Sarawak awal pagi semalam; tiga suspek telah berjaya diberkas polis.

Dua suspek ditangkap di Kampung Gersik manakala seorang lagi di Jalan Green.

Dalam kejadian sekitar jam 4 pagi ini suspek yang mabuk dipercayai bertindak membunuh mangsa atas alasan mereka membuat bising kerana bertengkar.

Berdasarkan laporan saksi, mangsa pertama ditikam dari belakang lalu maut di tempat kejadian sementara seorang lagi mangsa cuba melarikan diri namun gagal selepas dikejar para suspek.

<a href="http://mynewshub.my/main/wp-content/uploads/2014/08/xpix_gal2.pagespeed.ic_.MYLEJC6L6J.jpg"><img class="alignnone size-full wp-image-297556" src="http://mynewshub.my/main/wp-content/uploads/2014/08/xpix_gal2.pagespeed.ic_.MYLEJC6L6J.jpg" alt="xpix_gal2.pagespeed.ic.MYLEJC6L6J" width="400" height="262" /></a>

Difahamkan pihak polis masih memburu seorang lagi suspek kes ini.

Kedua-dua mangsa merupakan penuntut Universiti Newcastle yang kini berada di Malaysia untuk program pertukaran pelajar.<strong> - MYNEWSHUB.MY</strong>