<p style="text-align: justify;">BEIJING - Seorang lelaki, Xie Shuiping, menggunakan cara pelik untuk meraih pendapatan bagi menyara keluarganya apabila menerima bayaran supaya dipukul sesiapa yang tertekan dan mahu “melepaskan geram.”</p>
<p style="text-align: justify;">Xie, 48, tidak pernah kekurangan pelanggan untuk tujuan itu.</p>
<p style="text-align: justify;">Baru-baru ini kehadirannya di Wuhan di wilayah Hubei menarik perhatian ramai apabila dia menawarkan perutnya menjadi tempat melepaskan amarah penduduk tempatan.</p>
<p style="text-align: justify;">Xie mendakwa mampu meraih sekurang-kurangnya 20,000 yuan (RM10,400) sebulan hasil pukulan pelanggannya dari seluruh China.</p>
<p style="text-align: justify;">“Saya tidak takut dipukul.</p>
<p style="text-align: justify;">“Apa yang saya bimbangkan ialah jika tidak menerima bayaran,” katanya.</p>
<p style="text-align: justify;">Menurut Xie, rahsia “kegagahannya” itu disebabkan amalan qigong - seni mempertahankan diri tradisional - yang memfokuskan terhadap kawalan pernafasan yang dipelajari sejak berusia 10 tahun.</p>
<p style="text-align: justify;">Dia mengakui isterinya tidak bersetuju keputusannya mencari pendapatan dengan cara itu, namun Xie tidak menghiraukannya.</p>
<p style="text-align: justify;">“Pada saya tidak salah kalau saya dipukul demi mencari rezeki untuk keluarga saya.</p>
<p style="text-align: justify;">“Itulah yang paling penting bagi saya - menyara keluarga saya,” katanya. - Agensi</p>