TOKYO - Jepun hari ini memberi amaran kepada penduduknya mengenai angin kuat dan ombak besar yang dihasilkan oleh satu taufan yang kuat menghala ke Kepulauan Okinawa selepas melintasi Filipina.

Taufan Neoguri dijangka membadai Okinawa lewat hari ini dengan membawa kelajuan angin 198 kilometer sejam, demikian menurut Agensi Meteorologi Jepun.

Agensi itu menyebut taufan berkenaan diramal menjadi bencana yang kuat melanda Jepun dalam abad ini dengan menghasilkan ombak setinggi 14 meter.

“Ini membawa risiko kepada angin yang kuat dan hujan lebat. Minta mereka yang berada zon ini mengelak daripada mengadakan aktiviti luar," kata pegawai Agensi Meteorologi Jepun, Satoshi Ebihara dalam sidang media. - AP