Ahli Dewan Undangan Negeri (ADUN) Lanchang, Datuk Sharkar Shamsudin tidak berminat dengan jawatan Menteri Besar (MB) Pahang dan beranggapan tidak ada keperluan untuk mengantikan Datuk Seri Adnan Yaakob pada masa ini.

Menurut Sharkar yang dihubungi Mynewshub.my, beliau tidak tahu menahu mengenai desas desus pertukaran berkenaan.

<strong>"Kenapa perlu tukar? Tidak ada keperluan untuk tukar MB Pahang, lainlah jika beliau tidak 'perform' gagal memperoleh majoriti dalam pilihan raya, kita masih terus merancang pembangunan di Pahang seperti biasa.</strong>

<strong>"Di Pahang politik stabil, saya punya pandangan tidak perlu ditukar. Beliau masih dihormati dalam politik. Saya tak fikir benda itu perlu.</strong>

<strong>"Terengganu itu cara mereka, pada saya kita tidak perlu ikut cara Terengganu," katanya ketika dihubungi semalam.</strong>

<blockquote class="twitter-tweet" lang="en"><p>Sharkar Tak Mahu Jawatan MB Pahang Dan Tak Perlu Tukar Katanya <a href="http://t.co/7sNobFXPme">http://t.co/7sNobFXPme</a> via <a href="https://twitter.com/ShareThis">@sharethis</a></p>&mdash; mynewshub (@mynewshub) <a href="https://twitter.com/mynewshub/statuses/467004408136343552">May 15, 2014</a></blockquote>
<script async src="//platform.twitter.com/widgets.js" charset="utf-8"></script>

Desas desus pertukaran MB Pahang sudah mula kedengaran sejak tahun 2012 lagi apabila ada suara mengatakan bahawa Adnan bakal digantikan dengan orang lain selepas Pilihan Raya Umum ke-13 berakhir.

Sharkar merupakan Pengerusi Jawatankuasa Pelancongan dan Kebudayaan negeri serta memegang jawatan Timbalan Pengerusi Badan Perhubungan UMNO Negeri Pahang.

Di peringkat bahagian beliau merupakan Ketua UMNO Bahagian Temerloh.

Seorang lagi nama yang disebut-sebut ialah ADUN Benta, Benta, Datuk Ir Mohd Soffi Abdul Razak yang juga Pengerusi Jawatankuasa Kemudahan Asas Dan Alam Sekitar Negeri Pahang.

Bagaimanapun usaha Mynewshub.my untuk menghubungi Mohd Soffi tidak berjaya.

Selain Terengganu dan Pahang ada ura-ura beberapa pertukaran lagi di beberapa negeri.

Difahamkan ia bagi memberi peluang kepada negeri di bawah pimpinan Barisan Nasional (BN) dipimpin oleh golongan muda sebagai persiapan BN menghadapi Pilihan Raya Umum ke-14 yang akan datang.

Di Terengganu, Ahmad Said meletakkan jawatan sebagai Menteri Besar Isnin lepas dan beliau digantikan oleh Ahli Dewan Undangan Negeri (ADUN) Seberang Takir Datuk Ahmad Razif Abdul Rahman.

Ahmad Razif mengangkut sumpah sebagai Menteri Besar Terengganu yang baharu di hadapan Sultan Terengganu Sultan Mizan Zainal Abidin di Istana Syarqiyyah, Kuala Terengganu pada malam hari yang sama. - <strong>MYNEWSHUB.MY</strong>