GLASGOW - Nur Suryani Mohammed Taibi sekadar mampu membuat bidikan gangsa dalam acara menembak 10 meter air rifle wanita di sini, lewat malam Sabtu.

Penembak berusia 32 tahun dari Perak itu mengutip 184.4 mata dalam final membabitkan lapan peserta pada saingan kali ini.

Pingat emas menjadi milik penembak, India, Apurvi Chadela yang melakukan 206.7 manakala perak milik rakan senegara, Ayonika Paul (204.9).

Nasib berbeza pula untuk seorang lagi wakil negara, Nur Ayuni Farhana Abdul Halim yang hanya mampu menyudahkan cabaran pada tempat ke-13 dalam acara kelayakan sebelum ini. - <strong>BH Online</strong>