KUALA TERENGGANU - Bekalan daging ayam segar sepanjang Ramadan dan Aidilfitri di negeri ini dijamin mencukupi sekalipun permintaan dijangka meningkat sekitar 10 peratus berbanding hari-hari biasa.

Pengerusi Jawatankuasa Kemajuan Luar Bandar, Usahawan, Koperasi dan Kepenggunaan Terengganu, Roslee Daud, berkata secara purata rakyat di Terengganu menggunakan kira-kira 300 tan metrik daging ayam segar setiap hari semasa Ramadan dan Aidilfitri.

"Pada masa ini harga daging ayam masih antara RM7.80 dan RM8 sekilogram sebelum skim kawalan harga dikuat kuasa dari 20 Julai hingga 5 Ogos ini," katanya di sini hari ini. - BERNAMA