<p style="text-align: justify;">Kalimantan –Seorang bayi di Indonesia dilahirkan dengan kepala berbentuk `hati’ disebabkan oleh tumor di dalam kepalanya.</p>
<p style="text-align: justify;">Ketumbuhan itu menyebabkan kepala Muhammad Nafi, yang baru berusia dua minggu semakin membesar sejak dia dalam kandungan lagi.</p>
<p style="text-align: justify;">Ibu bapanya Mailani, 22 dan Buasin, 32, kini berusaha mengutip wang bagi membiayai pembedahan namun dengan pekerjaan Buasin sebagai petani, sukar bagi mereka mendapatkan wang untuk pembedahan.</p>
<p style="text-align: justify;">Muhammad adalah anak kedua pasangan berkenaan dan bayi itu kini dirawat di Hospital St Antonius di Pontianak.</p>
<p style="text-align: justify;"><strong>``Saya keliru. Saya tidak tahu apa yang perlu dilakukan dengan anak saya. Kami sekeluarga hanya berserah kepada takdir,’’ kata Mailani.</strong></p>
<p style="text-align: justify;"><strong>Pembedahan itu hanya boleh dilakukan apabila usia Muhammad mencecah tiga bulan.</strong></p>
<p style="text-align: justify;">Ini kerana, pembedahan ketika ini amat berisiko kepada bayi tersebut kerana tumor itu akan menyebabkan tempurung kepalanya terbuka, sekali gus mendedahkan otaknya.</p>
<p style="text-align: justify;">Tumor itu telah memberikan kesan kepada mata kanan Muhammad.</p>