London – Hampir 200 cawangan Subway di Britain dan Ireland telah menghentikan hidangan daging babi dalam menu masing-masing, bagi memenuhi keperluan halal oleh pelanggan beragama Islam.

Syarikat berkenaan memaklumkan, penyediaan daging di restoran berkenaan adalah memenuhi syarat halal yang ketat.

Langkah berkenaan dibuat selepas mendapat permintaan yang tinggi daripada pelanggan Islam.

  Menurut Subway, pelanggan boleh mengenalpasti restoran yang menyediakan hilangan halal melalui papan tanda `Semua hidangan daging adalah halal’ yang dipasang pada cawangan Subway berkenaan.

Jurucakap Subway memaklumkan, semua daging yang disediakan adalah daripada binatang ternakan yang disembelih.

``Dengan meningkatnya populariti Subway di kalangan masyarakat berbilang agama dan budaya, maka kami perlu mengimbangkan nilai-nilai di dalam agama, dengan matlamat meningkatkan tahap kesihatan,’’ katanya.