PUTRAJAYA - Perdana Menteri, Datuk Seri Najib Razak melancarkan Skim Pembiayaan Mikro-i Bazar Ramadan 2014 di Bangunan Perdana Putra di sini sebentar tadi.

Skim pinjaman berkenaan disediakan khusus untuk penjaja dan peniaga kecil yang berniaga juadah berbuka puasa pada bulan Ramadan ini.

Najib berkata, skim berkenaan adalah platform yang disediakan oleh kerajaan melalui Kementerian Perdagangan Dalam Negeri, Koperasi dan Kepenggunaan kepada penjaja dan peniaga kecil bagi menambah sumber pendapatan pada bulan Ramadan.

"Bagi melaksanakan skim ini kerajaan menyediakan peruntukan berjumlah RM45 juta.

"Pembiayaan Mikro-i Bazar Ramadan 2014 merupakan pembiayaan tanpa faedah dengan kelulusan pinjaman sehingga RM3,000," katanya di sini. - <strong>BH Online</strong>