<p style="text-align: justify;">India – Seorang lelaki, yang digelar `lelaki gajah’ enggan menjalani pembedahan bagi membuang ketumbuhan di mukanya, sebaliknya dia mahu terus meminta sedekah bagi membuat persediaan untuk perkahwinan anak perempuannya.</p>
<p style="text-align: justify;">Meskipun wajah Mannan Mondal, 50, hampir menutupi seluruh wajahnya, namun dia mahu terus menggunakan wajahnya itu untuk mencari wang.</p>
<p style="text-align: justify;">Ketumbuhan itu mengakibatkan dia kehilangan sebelah mata, sebelah telinga dan kebanyakan giginya.</p>
<p style="text-align: justify;">Walaupun wajahnya cacat, namun dia mempunyai isteri dan memiliki empat anak termasuk dua perempuan.</p>
<p style="text-align: justify;">Anak-anak Mannan bagaimanapun tidak mewarisi keadaan bapa mereka.</p>
<p style="text-align: justify;">``Saya terpaksa membeli pelbagai barang termasuk katil, almari, cincin, jam dan barangan pengantin yang lain.</p>
<p style="text-align: justify;">``Duit yang yang perolehi setiap hari melalui mengemis hanya cukup untuk menyara keluarga saya sahaja. Saya tidak mempunyai cara lain untuk membantu anak gadis saya kerana saya perlu membantu keluarga terlebih dahulu,’’ katanya.</p>
<p style="text-align: justify;">Mannan mengembara seluruh India untuk mengutip sedekah termasuk di kuil-kuil dan memperolehi pendapatan kira-kira RM15 sehari.</p>
<p style="text-align: justify;">Wang itu dihantar kepada keluarganya di kampung.</p>
<p style="text-align: justify;">``Saya mengalami keadaan ini sejak dilahirkan, Saya dilahirkan dalam keluarga miskin dan tidak mempunyai peluang lain dalam hidup.</p>
<p style="text-align: justify;">``Orang di sekeliling saya tidak melayan saya dengan cara yang sepatutnya, malah mereka juga berasa jijik dengan saya.</p>
<p style="text-align: justify;">``Saya terpaksa belajar menguruskan hidup, sebagai contoh saya tidak menggunakan berus gigi untuk menggosok gigi. Saya terpaksa menggunakan jari kerana saya hanya mempunyai empat batang gigi sahaja,’’ katanya.</p>