<p style="text-align: justify;">KUALA LUMPUR - "Marilah kita sama-sama berdoa," kata Perdana Menteri, Datuk Seri Najib Razak dalam catatan Twitternya sebagai respons kepada mesej mengenai usaha mencari pesawat Malaysia Airlines yang hilang.</p>
<p style="text-align: justify;">Beliau membalas tweet yang dihantar pemangku Menteri Pengangkutan, Datuk Seri Hishammuddin Hussein.</p>
<p style="text-align: justify;"><strong>Hishammuddin menghantar tweet: "Melalui Angus Houston JACC (Ketua Penyelaras Pusat Penyelarasan Bersama Agensi) memaklumkan kepada kami tentang dua isyarat baharu pagi ini. Kami agak lebih yakin".</strong></p>
<p style="text-align: justify;">Kedua-dua isyarat itu dikesan oleh Kapal Pertahanan Australia (ADV) Ocean Shield pada 4.27 petang dan 10.17 malam, dan pakar-pakar mengesahkan bahawa isyarat getaran itu ialah dari sebuah alat buatan manusia, seperti sebuah kotak hitam, dan bukannya bunyi semula jadi dari laut.</p>
<p style="text-align: justify;">Bagaimanapun tidak dapat disahkan sama ada isyarat-isyarat itu datang dari kotak hitam pesawat MAS MH370 yang hilang. - BERNAMA</p>