Biarpun baru sahaja selesai upacara pembukaan Piala Dunia FIFA 2014, sudah ada suara sumbang membuat rungutan kekurangan yang disedari berlaku ketika upacara pembukaan awal pagi tadi.

<strong>Isunya semalam terdapat rungutan berkenaan sistem pembesar suara yang tidak begitu baik ketika Pit Bull dan Jennifer Lopez menyanyikan lagu tema Piala Dunia kali ini yang bertajuk We Are One (Ola Ola).</strong>

<strong>Mereka yang berada di dalam stadium tidak menghadapi banyak masalah untuk mendengar persembahan tetap bagi mereka di rumah di seluruh dunia, audio persembahan berkenaan tidak begitu baik.</strong>

Mengikut laporan Telegraph UK, sumber di stesen televisyen di ITV yang menyiarkan upacara itu di Britain berkata pihaknya tidak boleh mengawal audio kerana ia dihantar terus dari Stadium Corinthians Arena di Sao Paulo, Brazil ke seluruh dunia.

Pada saat pembukaan semalam, ia dimulakan dengan kemunculan bola sepak gergasi yang memancarkan cahaya LED dengan mesej selamat datang kepada semua 32 negara yang layak ke pusingan akhir itu.

Ia kemudiannya disusuli oleh pelajar akademi dan sekolah tarian di bandar berkenaan dengan berpakaian ala Brazil

Kemudian barulah muncul Pitbull dan Lopez dengan disertai oleh seorang penyanyi Brazil mempersembahan lagu tema berkenaan. - <strong>MYNEWSHUB.MY</strong>

Oleh : <strong>IKA</strong>