<strong>Tiga pakar penyiasat Malaysia yang memerika lokasi nahas pesawat Malaysia Airlines (MAS) pesawat MH17 dilaporkan telah meninggalkan lokasi nahas selepas tiga hari melakukan siasatan di situ.</strong>

Jurucakap Pertubuhan Keselamatan dan Kerjasama Eropah (OSCE); Michael Bociurkiw berkata pasukan itu yang tiba pada Selasa lepas meninggalkan lokasi petang semalam.

<strong>"Saya percaya pasukan Malaysia sudah selesai jalankan tugas mereka buat masa sekarang dan mereka akan kembali ke Kiev," katanya kepada pemberita memetik laporan<a title="Sumber" href="http://www.mstar.com.my/berita/berita-semasa/2014/07/25/pasukan-penyiasat-malaysia-tinggalkan-lokasi-nahas-mh17/" target="_blank"> Mstar Online.</a></strong>

Apabila ditanya sama ada pihak berkuasa Malaysia akan menghantar lebih penyiasat, Bociurkiw berkata beliau tidak dimaklumkan mengenai perkara itu.

Beliau bagaimanapun berkata, pasukan tiga rakyat Malaysia "amat gembira" dengan kawalan keselamatan ketika mereka berada di lokasi nahas.

Pada 17 Julai lepas, pesawat berkenaan dengan 298 orang penumpang termasuk anak kapal didalamnya terhempas di Grobovo, Ukraine berhampiran sempadan Russia dipercayai ditembak oleh peluru berpandu. - <strong>MYNEWSHUB.MY</strong>

&nbsp;