Sesungguhnya adik ini tidak faham apa yang tersirat dalam soalan yang 
ditanya oleh cikgunya. Dia tidak faham yang cikgunya mengambil 
kesempatan untuk buat lawak mega keatasnya.

Adik ini menjawab dengan spontan seolah-lah dia panik atau takut pada 
guru tersebut tanpa memikirkan apa kaitan buku itu dengan belacan. Dalam 
keadaan panik atau ketakutan setelah dimarahi atau dipersoalkan oleh 
cikgunya dia tidak lagi fikir panjang untuk menjawab soalan guru tersebut.

Dalam situasi ini sememangnya guru tersebut bertanya kepada adik ini 
lebih dari sekali. Tak mungkin cikgu ini merakam setiap soalan yang 
ditanya kepada muridnya. Bila rakaman itu dibuat sudah tentu gurunya 
menyuruh muridnya mengulangi supaya rakaman boleh dibuat untuk lawak mega.

Persoalannya kenapa cikgu itu ambil kesempatan terhadap murid ini. 
Sepatutnya guru perbetulkan apa yang salah jika adik ini buat kesalahan. 
Nasihat dan berilah dia tunjuk ajar. Merakam dan upload di you tube 
bukan caranya. Ya cikgu hanya bergurau. Malangnya bergurau tak bertempat.

Sekiranya perkara ini berlaku kepada anak guru tadi, apa perasaan dia? 
Seronok? Saya percaya ibu bapa kepada murid tadi tak mungkin tergelak 
melihat rakaman tadi tambah lagi ia menjadi lawak seluruh dunia.

Rakaman ini mungkin bertahan bertahun-tahun. Bagaimana bila murid ini 
dewasa dan dipermainkan oleh kawan-kawan dia.

Saya harap kementerian pelajaran akan mengambil tindakan sewajarnya 
terhadap guru ini agar di masa hadapan tiada guru yang akan merakam 
murid-murid kencing dalam tandas dan upload di youtube.

Saya juga berharap ibu bapa kepada murid ini turut mengambil tindakan 
saman malu terhadap cikgu yang tak bertanggung jawab ini.