<p style="text-align: justify;">China – Seorang lelaki dari Yichun, Ruan Liangming memecahkan rekod dunia selepas berjaya menahan diri meskipun dikerumuni lebih 100,000 lebah selama 53 minit dan 34 saat.</p>
<p style="text-align: justify;">Kejayaannya itu melayakkannya menerima pengiktirafan daripada Guinness World Records.</p>
<p style="text-align: justify;">Bukan sahaja dia berdepan dengan bahaya malah dia juga berjaya menahan berat 62.1 kilogram lebah yang mengerumuni badannya itu.</p>
<p style="text-align: justify;">Kejayaannya itu disaksikan oleh berjuta-juta penduduk China yang disiarkan menerusi televisyan CCTV.</p>
<p style="text-align: justify;">``Saya sukakan lebah. Meskipun orang panggil saya `janggut lebah’ tapi saya jarang disengat oleh lebah ini,’’ katanya yang bekerja sebagai penjaga lebah.</p>
<p style="text-align: justify;">Jelas Liangming, selagi dia tidak bergerak dan mengganggu lebah itu, maka dia tidak akan disengat.</p>
<p style="text-align: justify;">``Lebah begitu sensitif dengan pergerakan, jadi saya terpaksa duduk dengan diam tanpa bergerak,’’ katanya.</p>