Apabila Motorola melancarkan Moto G awal tahun lepas, ia dikatakan menawarkan peranti mampu milik bagi mereka yang tidak kisahkan spesifikasi dan bentuk asalkan mempunyai ciri-ciri yang ada pada kebanyakan peranti pintar.

Kini, Motorola Moto E yang merupakan 'adik kecil' Moto G disahkan akan memasuki pasaran Malaysia bulan hadapan melalui Lazada dengan harga penjualan kurang daripada RM 400.

Moto E, yang merupakan satu lagi model budget dari Motorola hadir dengan skrin paparan qHD berukuran 4.3-inci dengan resolusi 960×540 yang mempunyai kepadatan piksel sebanyak 256ppi.

Harga penjualan sekitar RM 400 ini pasti akan mengugat kedudukan banyak telefon pintar budget.

Motorola Moto E hadir dengan pemproses Qualcomm Snapdragon 200 berkelajuan 1.2GHz yang disertakan dengan 1GB RAM, 4GB memori simpanan dalaman menyokong kad microSD sehingga 32GB, kamera belakang 5MP dan mempunyai bateri berkapasiti 1,980mAh. Moto E juga merupakan model yang menyokong Dwi-SIM.

Motorola Moto E akan hadir dengan versi Android 4.4 KitKat dan sebagai model telefon pintar dari syarikat utama kepada Google, Moto E juga mungkin ditawarkan kemaskini Android 4.4.4 apabila model ini mula dijual 13 Ogos ini.

Walaupun mendedahkan harga penjualan kurang daripada RM 400, harga penjualan sebenar akan didedahkan beberapa hari sebelum penjualan bermula.

Sebagai rekod, Motorola Moto E sudah mula dijual di India pada harga sekitar RM 380 dan sebanyak satu juta unit model ini dijual didalam masa 5 bulan.

Sumber: <a href="http://www.pocket-lint.com/review/129852-motorola-moto-e-review" target="_blank">pocket-lint</a>