KUALA LUMPUR - Thailand hari ini dilanda gempa bumi kedua dalam tempoh dua hari.

Gempa bumi berkuran 5.2 pada skala Richter melanda 122km barat laut Chiang Mai pada 8.58 pagi hari ini, menurut laporan Jabatan Meteorologi Malaysia.

Gempa ini berlaku berikutan gegaran terdahulu pada magnitud 6.2 yang melanda daerah Phan di Chiang Rai pada 6.08 pagi, semalam.

Menurut kenyataan jabatan itu hari ini, gempa bumi berkenaan tidak menimbulkan sebarang ancaman tsunami, sebagaimana gempa pada Isnin. - BERNAMA