Bandaraya Gaza - Serangan bertubi-tubi pesawat tentera Israel meranapkan rumah pemimpin Hamas Ismail Haniyeh di Gaza semalam selain merosakkan pejabat stesen televisyen satelit Hamas Al-Aqsa, memusnahkan masjid dan beberapa pejabat kerajaan.

Serangan itu dilakukan ketika umat Islam di seluruh dunia menyambut perayaan Aidilfitri, selepas sebulan berpuasa pada Ramadan. Sekurang-kurangnya 100 terkorban pada hari pertama sambutan Aidilfitri di Gaza, semalam.

Pegawai di Kementerian Kesihatan Hamas Ashraf al-Kidra berkata, lebih 1,156 warga Palestin terbunuh dan lebih 6,500 cedera sejak 8 Julai lalu, Pertubuhan Bangsa-Bangsa Bersatu (PBB) berkata 75 peratus yang terbunuh adalah penduduk awam.